**Dodatok č. 2**

**Školský rok 2021/2022**

* 1. **Materiálno – technické a priestorové podmienky**

Jednotlivé oddelenia sú situované v triedach 1. stupňa, ktoré sú vybavené modernou technikou, hračkami, interaktívnymi tabuľami, kobercami. Na chodbách deti využívajú spoločenské hry na rozvoj obratnosti, logiky. Pre rozvoj čitateľskej gramotnosti majú deti k dispozícii čitáreň. Na školskom dvore majú k dispozícii preliezky, lezeckú pyramídu, pieskovisko, kolotoč, kresliace tabule, hojdačky, trampolínu.

* 1. **Podmienky na zaistenie bezpečnosti a ochrany zdravia detí**

Prostredie a vybavenie priestorov ŠKD zodpovedá platným hygienickým a zdravotným normám. Všetky triedy sú vybavené hygienickými potrebami, dávkovačmi mydiel, zásobníkmi papierových utierok. Triedy po vyučovaní a pred začiatkom prevádzky ŠKD sú hygienicky dezinfikované a vetrané. Všetky preliezky sú certifikované, pravidelne kontrolované a v prípade poškodenia opravované.

* 1. **Triedna dokumentácia v ŠKD**

V zmysle zákona č. 188/2015 Z. z a § 11, odst. 4 sa od školského roku 2021/ 2022 triedna dokumentácia vedie v elektronickej forme.

**V § 11 ods. 4 sa na konci pripájajú tieto vety: „Triedna kniha sa môže viesť aj v elektronickej forme. Triedna kniha vedená v elektronickej forme sa najneskôr na konci príslušného školského roka vytlačí v listinnej podobe, podpíše a opatrí odtlačkom pečiatky školy alebo školského zariadenia.“.**

1. **Základné prevádzkové podmienky ŠKD po dobu trvania pandémie ochorenia COVID - 19**

V školskom roku 2021/2022 je našim cieľom udržať bezpečné prostredie v školskom zariadení po dobu trvania pandémie ochorenia COVID – 19. Pravidlá sú zhrnuté v manuáli pre základné školy a školské zariadenia ( školský semafor), ktorý vydalo a pravidelne aktualizuje Ministerstvo školstva, vedy, výskumu a športu SR a (ďalej MŠVVaŠ SR). Rozhodnutia ministra školstva, vyhlášky, opatrenia a rozhodnutia Úradu verejného zdravotníctva SR upravuje podmienky výchovy a vzdelávania podľa platného COVID automatu.

* 1. **Výchovné oddelenia počas pandémie**

Na základe odporúčania Ministerstva školstva, vedy, výskumu a športu SR a podmienok školy sa v školskom roku 2021/2022 sa oddelenia ŠKD nepremiešavajú. Deti zostávajú v triedach, v ktorých prebieha doobedňajšia výučba.

|  |  |
| --- | --- |
| **Výchovné oddelenie** | **Vychovávateľka - asistentka** |
| 1. A trieda | Mária Balková - vychovávateľka |
| 1. B trieda | Mgr. Jana Kalmárová - vychovávateľka |
| 1. A trieda | Želmíra Pretzová- vychovávateľka |
| 1. B trieda | Helena Kováčová (PN) zastupuje Mgr. Dorota Gallová- vychovávateľka |
| 1. A trieda | Petra Balková - vychovávateľka |
| 1. B trieda | Mgr. Lenka Šabová - asistentka |
| 3. C trieda | Mgr. Lucia Kollárová - asistentka |
| 1. A trieda | Mgr. Beáta Trebuľová - asistentka |
| 4. B trieda | Ľubomír Frčka - vychovávateľka |

* 1. **Organizácia a prevádzka**

ŠKD počas pandémie má obmedzenú prevádzku. Ranná prevádzka od 6.00 h – do 7. 45 h je zrušená z dôvodu spájania detí z rôznych tried. Neskoršia popoludňajšia prevádzka od 16.00 h do 17. 00h je zrušená z dôvodu spájania detí z rôznych tried. Hlavná prevádzka ŠKD sa realizuje po skončení vyučovania do 16.00h. Presuny žiakov po chodbách, návšteva toaliet či spoločných priestorov sa organizuje tak, aby boli minimalizované kontakty medzi deťmi.

* 1. **Stravovanie**

Je organizované podľa pandemických opatrení pre ŠJ( školský semafor). Pri stole sedia žiaci len z jednej triedy. Vedúca školskej jedálne manažuje personál – vydávanie pokrmov, balené príbory. . Stravovanie prebieha za zvýšených hygienických opatrení – umývanie rúk stravníkov a personálu, časté zotieranie stolov. Pred vstupom do jedálne si žiaci dezinfikujú ruky.

1. **Zákonný zástupca**

Zodpovedá za dodržiavanie hygienicko – epidemiologických opatrení pri príchode žiaka do školy a pri odchode žiaka zo školy ( nosenie rúšok, dezinfekcia rúk, odstupy)a riadi sa podľa aktuálneho školského semaforu. Zabezpečí pre svoje dieťa každý deň dve rúška, a papierové jednorázové vreckovky. Dodržiava pokyny riaditeľa školy, ktoré upravujú podmienky prevádzky konkrétnej základnej školy počas pandémie a v priebehu školského roka. Predkladá pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni vyhlásenie o bezpríznakovosti alebo výsledok AG testu svojho dieťaťa. V prípade, že u dieťaťa je podozrenie alebo potvrdené ochorenie na COVID – 19, bezodkladne o tejto situácii informuje triedneho učiteľa a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Zákonný zástupca vstupuje do vnútorných priestorov, a do priestorov ŠKD pri ZŠ len po splnení podmienok ( školský semafor).

Vo Veľkom Krtíši dňa 2. 9. 2021 Mgr. Jozef Cuper

Riaditeľ ZŠ